**Приложение № 2 към чл. 6 от Наредбата за ОВОС**

**Информация за преценяване на необходимостта от ОВОС**

Настоящата информация относно преценка на необходимостта от извършване на ОВОС е изготвена въз основа на писмо на РИОСВ – гр.Пловдив, изх. № ОВОС-764-9/10.06.2025 г. По обем и съдържание същата отговаря на изискванията на Приложение 2 към чл. 6 от Наредбата за ОВОС (обн.ДВ, бр.25/2003 г., посл. изм. и доп. ДВ, бр.3/2018 г)

# ИНФОРМАЦИЯ ЗА КОНТАКТ С ВЪЗЛОЖИТЕЛЯ

1. **Име, местожителство, гражданство на възложителя - физическо лице, търговско наименование, седалище и единен идентификационен номер на юридическото лице:**

**„АЙНОЛА 70” ЕООД,** ЕИК 205167215

# II. РЕЗЮМЕ НА ИНВЕСТИЦИОННОТО ПРЕДЛОЖЕНИЕ

## Характеристика на инвестиционното предложение

а) размера, засегната площ, параметри, мащабност, обем, производителност, обхват, оформление на ИП в неговата цялост;

Инвестиционното предложение е ново и предвижда: **„ИЗГРАЖДАНЕ НА ТРЪБЕН КЛАДЕНЕЦ“** в поземлен имот с идентификатор 78080.88.353 по кадастралната карта и кадастралните регистри на с. Царацово, общ. Марица, обл. Пловдив.

Тръбният кладенец ще обслужва нуждите от вода за измиване на площадки и поливане на тревни площи на обект „Автосервиз и офиси”.

Отпадъчните води от дейността на обекта ще се заустват във водоплътен бетонов резервоар, който ще се обслужва от лицензирана фирма съгласно договор.

Електроснабдяването е от съществуващата електроразпределителна мрежа и допълнителни мощности не са необходими.

б) взаимовръзка и кумулиране с други съществуващи и/или одобрени инвестиционни предложения;

Изграждането на обекта няма връзка с други съществуващи и одобрени с устройствен или друг план дейности в обхвата на въздействието му.

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

*По време на строителството:*

По време на изграждането на тръбния кладенец не се предвижда използването на природни ресурси.

*По време на експлоатацията:*

Експлоатацията на тръбния кладенец с цел добив на подземна вода, ще бъде съобразена с условията на разрешителното издадено от Басейнова дирекция – „Източнобеломорски район”.

За целите на обекта ще се осигури водно количество със следния разчет:

Таблица №1. Водни количества

|  |  |  |  |
| --- | --- | --- | --- |
| Цели на водовземането | Годишен воден обем, м3/ год. | Средноденонощен дебит, л/ сек. | Максимален дебит, л/сек. |
| Самостоятелно водоснабдяване за други цели | 1067 | 0,034 | 3,00 |

г) генериране на отпадъци – видове, количества и начин на третиране и отпадъчни води;

През периода на строителството и експлоатацията ще се генерират малък брой и ограничени количества отпадъци, предвид естеството на дейността.

По време на строителството се очаква формирането на следните видове отпадъци:

* + Битови отпадъци от строителните работници
  + Строителни отпадъци- глинест разтвор, бетон, шлам, тръби
  + Земни маси от изкопните работи.

Строителните отпадъци от строително-монтажните дейности ще се събират на определено място и ще се извозват от площадката до депо за строителни отпадъци.

Експлоатацията на тръбния кладенец, не предполага формирането на отпадъци, с изключение на аварийно – ремонтни работи, при които могат да се образуват отпадъци.

Битовите отпадъци, формирани от дейността на обекта ще се събират на определени места и извозват от комуналната фирма, обслужваща района.

Отпадъчните води от дейността на обекта ще се заустват във водоплътен резервоар, обслужването на който ще се осъществява от лицензирана фирма.

д) замърсяване и вредно въздействие; дискомфорт на околната среда;

При спазване изискванията на екологичното законодателство, реализацията на инвестиционното намерение няма да доведе до замърсяване на компонентите на околната среда и върху факторите, които й въздействат.

Възможно е по време на строително-монтажните дейности увеличаване на шумовото въздействие, но това ще бъде краткотрайно и временно и няма да превишава пределно допустимите норми.

Експлоатацията на обекта не е свързано с отделянето на вредни емисии, шум и вибрации, които да създават дискомфорт на околната среда.

е) риск от големи аварии и/или бедствия, които са свързани с ИП;

По време на строителството и експлоатацията на обекта няма риск от големи аварии и бедствия, свързани с инвестиционното предложение.

При спазване на всички инструкции риск от инциденти, които да увреждат околната среда не се очаква, респективно не се очакват неблагоприятни въздействия върху здравето на работещите на обекта и населението в района.

ж) рисковете за човешкото здраве поради неблагоприятно въздействие върху факторите на жизнената среда по смисъла на §1, т.12 от допълнителните разпоредби на Закона за здравето;

По време на строителството рискът от инциденти е само за работниците при неспазване на изискванията по охрана на труда.

По време на експлоатацията няма риск от големи аварии, инциденти и здравен риск за населението на с. Царацово и за околната среда в района.

## 2. Местоположение на площадката, включително необходима площ за временни дейности по време на строителството

Инвестиционното намерение ще се осъществи в поземлен имот с идентификатор 78080.88.353 по кадастралната карта и кадастралните регистри на с. Царацово, общ. Марица, обл. Пловдив.

Адрес на поземления имот: с. Царацово, местност „Мекишеви гьолове”

Трайно предназначение на територията: Земеделска

Начин на трайно ползване: За складова база

Площ: 1276 кв.м

Съседи:78080.88.21;78080.88.342;78080.88.343;78080.88.340;78080.88.352; 78080.88.338.

За точното местоположение на проеткния тръбен кладенец е направено геодезическо заснемане. Таблица №3.

Таблица №3. Геодезическо заснемане

|  |  |  |
| --- | --- | --- |
| Координатна система WGS- 84 | | H 167,50м |
| B 420 11` 07,364`` | L 240 41` 13,296`` |
| Координатна система 2005г. | |
| Х 4672553.662 | Y 432843.524 |

Не се засягат обекти подлежащи на здравна защита, санитарно охранителни зони (СОЗ) на водоизточници за питейни или минерални води, обекти на културно-историческото наследство.

Имотът, в който ще се реализира инвестиционното намерение не попада в границите на защитени територии и защитени зони. Най- близката защитена зона е BG0002086 „Оризища Цалапица“.

Предвид географското разположение и предмета на дейност на разглеждания обект, не се очаква въздействие с трансграничен характер, тъй като площадката е много отдалечена от границата на Република България.

Не е необходима допълнителна, временна площ извън имота по време на строителството.

## 3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС

Инвестиционното намерение е свързано с изграждане на тръбен кладенец за нуждите на обект „Автосервиз и офиси”. Проеткният тръбен кладенец, спрямо разглежданата територия попада в подземно водно тяло **„Порови води в Кватернер – Горнотракийска низина“ с код BG3G000000Q013.**

Необходимите среднодневни водни количества за обекта при добив на максимална натовареност са 2,9 куб.м/ ден .

За осигуряване на тези количества ще бъде изграден тръбен кладенц с дълбочина до 21,00м. Съоръжението ще бъде изградено след получаване на разрешително за водовземане от подземни води, чрез нови водовземни съоръжения от Басейнова дирекция – „Източнобеломорски район“.

*Конструкция на тръбния кладенец*

Съобразно очаквания геоложки профил и хидрогеоложките условия, конструкцията на тръбният кладенец ще има следния вид. Таблица №3

Таблица №3 Конструкция на проектния тръбен кладенец

|  |  |  |  |
| --- | --- | --- | --- |
| Интервал  от ÷ до, м | Вид на обсадните тръби | Дължина на филтрите, м | Задтръбно пространство |
| 0,0 ÷ 15,20 | Плътна, PVC- тръба  Ø 140 | - | циментация  0,0-3,0м  речен филц  4-16мм |
| 15,20 ÷ 18,70 | Филтър, PVC- тръба  Ø 140 | 3,50 | речен филц  4-16мм |
| 18,70 ÷ 21,0 | Плътна, PVC- тръба  Ø 140 | - | речен филц  4-16мм |

На устието на тръбния кладенец ще се изгради бетонова водомерна шахта, в която ще се инсталира оборудването за експлоатация и мониторинг на сондажа.

*Проектни работи по изграждането на тръбния кладенец*

* Прокарване на сондажен отвор Ø 500 мм. в интервала 0,00 ÷ 21,00м.
* Спускане на експлоатационна PVC колона Ø 140 мм в пълния интервал на сондиране
* Изпълнение на задтръбна гравийна засипка в интервала 3,00 ÷ 21,00м.
* Циментация на задтръбното пространство в интервала от 0,00 ÷ 3,00м.
* Елифтно водочерпене за почистване и възбуждане на водоносните зони до пълно избистряне на водата ( минимум 8 часа )
* Провеждане на опитно- филтрационни изследвания
* Хидравличен тест с максимален дебит ( Q max – 3,00 л/сел. ) с продължителност 24,00 часа
* Хидравличен тест на три степени на дебита с продължителност най- малко 1 час за всяка степен .

Опробване на подземните води – взимане на водна проба в края на хидравличните тестове за пълен химичен анализ, съгласно Приложение №1 от Наредба №1 за проучване, ползване и опазване на подземните води.

Тръбният кладенец ще обслужва нуждите от вода за измиване на площадки и поливане на тревни площи с разчет посочен в таблица №1.

Електроснабдяването е съществуващо и допълнителни мощности не са необходими.

Отпадъчните води от дейността на обекта ще се заустват във водоплътен бетонов резервоар, който ще се обслужва от лицензирана фирма съгласно договор.

## 4. Схема на нова или промяна на съществуваща пътна инфраструктура

За осъществяване на инвестиционното намерение не се налага изграждане на нова или промяна на съществуваща инфраструктура. Достъпът до обекта се осъществява от път, с който имота граничи.

## 5. Програма за дейностите, включително за строителство, експлоатация и фазите на закриване, възстановяване и последващо използване

Инвестиционната програма включва:

*- Изготвяне и съгласуване на проектна документация*

*- Получаване на разрешително за водовземане от подземни води, чрез ново водовземно съоръжение от Басейнова дирекция– „Източнобеломорски район“.*

*- Реализация на обекта*

- Изграждане на сондажния кладенец:

Сондажните работи ще се извършват със сондажна машина УРБ 3А3 с глинеста промивка. Сондирането ще се извърши роторно с “права” циркулация на промивната течност. За промивна течност ще се използва глинеста промивка (воден разтвор на активиран бентонит) със следните параметри:

плътност – ρ = 1100 – 1200 kg/m3;

б) вискозитет – Т = 20-22 sek. по СВП – 5;

в) водоотдаване – В = 15 sm3/30 min;

г) дебелина на глинестата кора - 3 mm;

д) пясъчно съдържание – 11 %

е) стабилност – С = p – p1 = 20 kg/m3

ж) лепливост на глинестата кора – L = 3;

з) концентрация на водородните йони – рH = 8-10;

Основно натоварване върху режещия инструмент зависи от категорията на скалите и е препоръчително да бъде 54,9 – 73,2 кN.

Честотата на въртене на режещия инструмент да бъде 3,16 – 5,23 Нz. Дебита на промивната помпа е необходимо да бъде не по-малък от 4 – 5 l/sek.

Предвижда се нормална и продължителна експлоатация на съоръжението. Използването на подземните води ще се извършва по реда и условията на издаденото Разрешителното за водовземане от подземни води, чрез нови водовземни съоръжения на Басейнова дирекция– „Източнобеломорски район”

Спускане на експлоатационно-филтрова колона от PVC-тръби с диаметър ∅ 140 mm в интервала от 0 m до 21,0 m. Филтрите ще са с очаквано разположение описано в таблица №3 .

Извършване на гравийна засипка в интервала от 3,0 m до 21,0 m.

Необходимото количество на засипката (Vгр) е следното:

Vгр = k [ 0,785 ( Do2 – D2) h] , m3

където *k* е коефициент, отчитащ разширяването на сондажа, k=1,18; .

Do— диаметър на сондажния отвор- 0,500 m

D — външен диаметър на експл.филтровата колона- 0,20 m;

h — открит интервал - 18,0m;

Vгр = 6,7 куб.м

След полагането на гравия ще се извърши ерлифтно водочерпене и ще се провери дали засипката е слегнала и ако е необходимо ще се добави до кота терен. Засипката трябва да е от добре промит гравий фракция 4-16 mm и коефициент на разнозърност по-малък от 3.

- *Експлоатация*

## 6. Предлагани методи за строителство

Изграждането на тръбния кладенец е съпроводено с извършване на сондажни работи. За целта ще бъде използвана сондажна апаратура УРБ 3А3 с права циркулация на промивката. Техническата характеристика на апаратурата е описана по- горе.

За плавната и безпроблемна работа на апаратурата УРБ – 3А3, сондажният колектив ще се състои от 3 човека: един майстор-сондьор и двама сондьори.

Всички процеси трябва да се изпълняват при нормални условия за работа.

Част от цялостния процес на изграждане на кладенеца е извършване на опитно-филтрационни изпитвания и камерална обработка на резултатите, а именно:

Почистването на тръбния кладенец ще се осъществи, чрез ерлифтна уредба и компресор тип ПВ10 в продължение на 8 часа и до пълно избистряне на водата. В процеса на почистване ще се следи количеството на изнасянето на пясъчните частици.

След почистването до избистряне на водата в тръбния кладенец ще се проведе опитно водочерпене с потопяема помпа с максимален постоянен дебит и продължителност 24 часа за определяне на филтрационните характеристики на водоносния пласт.

Предвидено е провеждането на хидравлични тестове:

- с максималния необходим дебит 3,0 l/s и продължителност 24 часа с проследяване на възстановяване на водното ниво в рамките на денонощието.

- с най-малко три степени на дебита (с дебит 10,0 l/s , 5,0 l/s и 0,034 l/s) и с не по-малка продължителност от 2 часа на всяка степен за определяне на хидравличната ефективност на всеки от кладенците.

В края на водочерпенето ще се вземе водна проба за анализ на показателите по Приложение №1 на Наредба № 1/2007 г. Анализът ще се извърши в акредитирана лаборатория. Резултатите от химическия анализ на подземните води ще се използват за оценка на съответствието им към стандарта на качеството на подземните води съгласно изискванията на Наредба № 1 на МОСВ.

## 7. Доказване на необходимостта от инвестиционното предложение

Необходимостта от реализирането на инвестиционното предложение е по преценка на Възложителя. Тя е продиктувана от икономическото развитие на фирмата. Местоположението на имота и неговата площ са благоприятни за предижданата дейност.

## 8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях

Предвидената инвестиция не засяга елементи на Националната екологична мрежа. Теренът, предвиден за реализация на инвестиционното предложение не попада в границите на защитени територии по смисъла на Закона за защитените територии и в обхвата на защитени зони, съгласно Закона за биологичното разнообразие. Най- близко разположена е защитена зона BG0002086 „Оризища Цалапица “.



В непосредствена близост няма данни за обекти на културното наследство.

Няма данни предвиждания обект да попада в близост до чувствителни територии.

Не се очаква трансгранично въздействие, вследствие на инвестиционното предложение.

**9.Съществуващо земеползване по границите на площадката или трасето на ИП;**

Земята, на която ще се изгражда инвестиционното намерение e частна собственост. Инвестиционното предложение не засяга ползватели или собственици на съседни имоти нито в настоящия момент нито в бъдеще.

**10. Чувствителни територии, в т.ч. чувствителни зони, уязвими зони, защитени зони, СОЗ около водоизточниците и съоръженията за ПБВ и около водоизточниците на минерални води, използвани за лечебни, профилактични, питейни и хигиенни нужди и др.;Национална екологична мрежа.**

Теренът, в който ще се реализира инвестиционното предложение, **не попада** в границите на защитени територии, по смисъла на Закона за защитените територии (ЗЗТ), както и в границите на защитени зони по Натура 2000. Най-близката защитена зона е BG0002086 „Оризища Цалапица “.

Инвестиционното предложение не попада в границите на санитарно-охранителни зони около водоизточници и съоръжения за питейно-битово водоснабдяван.

**11. Други дейности, свързани с ИП (напр.добив на строителни материали, нов водопровод, добив или пренасяне на енергия, жилищно строителство)**

Няма други дейности, свързани с ИП, освен описаните.

**12. Необходимост от други разрешителни, свързани с ИП**

За реализацията на инвестиционното предложение са необходими:

- по ЗВ - разрешително за водовземане от подземни води, чрез ново водовземно съоръжение от Басейнова дирекция– „Източнобеломорски район“.

## III. МЕСТОПОЛОЖЕНИЕ НА ИП, КОЕТО МОЖЕ ДА ОКАЖЕ ОТРИЦАТЕЛНО ВЪЗДЕЙСТВИЕ ВЪРХУ НЕСТАБИЛНИТЕ ЕКОЛОГИЧНИ ХАРАКТЕРИСТИКИ НА ГЕОГРАФСКИТЕ РАЙОНИ, ПОРАДИ КОЕТО ТЕЗИ ХАРАКТЕРИСТИКИ ТРЯБВА ДА СЕ ВЗЕМАТ ПОД ВНИМАНИЕ, И ПО-КОНКРЕТНО

**1. Съществуващо и одобрено земеползване**

Имотът, в който ще се реализира ИП е урбанизиран, в землището на с. Царацово. Не се предвижда промяна на функционалното предназначение на имота.

**2. Мочурища, крайречни области, речни устия**

Няма такива

**3. Крайбрежни зони и морска околна среда**

Няма такива

**4. Планински и горски райони**

Няма такива

**5. Защитени със закон територии**

Няма такива

**6. Засегнати елементи от Националната екологична мрежа**

Няма

**7. Ландшафт и обекти с историческа, културна или археологическа стойност**

Ландшафта не се променя и запазва урбанизирания си характер. Няма обекти с историческа, културна или археологическа стойност.

**8. Територии и/или зони и обекти със специфичен санитарен статут или подлежащи на здравна защита**

Няма такива

**IV. ТИП И ХАРАКТЕРИСТИКА НА ПОТЕНЦИАЛНОТО ВЪЗДЕЙСТВИЕ ВЪРХУ ОКОЛНАТА СРЕДА, КАТО СЕ ВЗЕМАТ ПРЕДВИД ВЕРОЯТНИТЕ ЗНАЧИТЕЛНИ ПОСЛЕДИЦИ ЗА ОКОЛНАТА СРЕДА ВСЛЕДСТВИЕ НА РЕАЛИЗАЦИЯТА НА ИП:**

**1. Въздействие върху:**

* **населението и човешкото здраве –** няма и не се очаква.

В близост няма обекти, които да подлежащите на здравна защита.

Териториалният обхват на въздействието е ограничен само в рамките на разглеждания имот.

* **материалните активи –** не се засягат материални активи на други собственици.
* **културното наследство** – не се засяга**.**
* **въздуха** – качеството на въздуха в района не се засяга.
* **водата** – предвижда се нормална и продължителна експлоатация на съоръжението. Използването на подземните води ще се извършва по реда и условията на издаденото Разрешителното за водовземане от подземни води, чрез нови водовземни съоръжения на Басейнова Дирекция – „Източнобеломорски район”. При спазване на условията зададени по разрешителния режим е невъзможно неблагоприятно въздействие върху подземните и повърхностни води.
* **почвата** – нарушенията на почвата ще бъдат в рамките на отредения терен. Почистването на терена от строителни отпадъци и подготовката на почвата, предшествуваща озеленяването на обекта ще намалят въздействието при експлоатацията на обекта. В периода на експлоатация не се очаква изхвърляне на вещества и отпадъци, които биха замърсили почвите. Естеството на дейността не налага използването на опасни химични вещества.
* **земните недра** – проеткният тръбен кладенец ще е с дълбочина до 24 м и спрямо разглежданата територия попада в подземно водно тяло „Порови води в Кватернер – Горнотракийска низина“ с код BG3G000000Q013. От реализацията не се очаква да бъде засегнат нито един критерий за определените – добро количество и добро химично състояние на ПВТ. ИП не предвижда използване на взрив.
* **ландшафта** – не се променя и си запазва характера, с минимално изменение.
* **климата –** не се променя
* **биологичното разнообразие и неговите елементи** – флората и фауната не се засягат, липсва трайна дървесна растителност и местообитания на редки и защитени видове
* **защитените територии** - не се засягат

**2. Въздействие върху елементите на Националната екологична мрежа, включително на разположените в близост до ИП**

Инвестиционното намерение не засяга елементи на Националната екологична мрежа. Теренът, предвиден за реализация на инвестиционното предложение не попада в границите на защитени територии по смисъла на Закона за защитените територии и в обхвата на защитени зони, съгласно Закона за биологичното разнообразие. Най- близко разположена е защитена зона BG0002086 „Оризища Цалапица “.

И към момента територията е урбанизирана, поради това, не се очаква негативно въздействие от реализирането на инвестиционното предложение, върху предмета и целите на опазване на най-близката защитена зона.

**3. Очакваните последици, произтичащи от уязвимостта на ИП от риск от големи аварии и/или бедствия**

Няма такива

**4. Вид и естество на въздействието**

При реализацията, предвидената дейност няма да окажеотрицателно въздействие по отношение на компонентите и факторите на околната среда.

**5. Степен и пространствен обхват на въздействието – географски район, засегнато население, населени места**

Въздействието е локално, с малък териториален обхват. Няма засегнато население, растителни и животински видове.

**6. Вероятност, интензивност, комплексност на** **въздействието** – ниска

**7. Очакваното настъпване, продължителност, честотата и обратимостта на въздействие** – след започване на експлоатацията, дълготрайна, периодична, обратимо, с незначителен кумулативен ефект.

**8. Комбинираното въздействие на други съществуващи и/или одобрени ИП** – Няма

**9. Възможността за ефективно намаляване на въздействията** – реална, при спазване на технологичните регламенти.

**10. Трансграничен характер на въздействието**

Няма

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителните отрицателни въздействия върху околната среда и човешкото здраве**

▪ Спазване изискванията на действащото законодателство за всички отделни етапи от реализацията на инвестиционното предложение;

▪ Използване на най-добрите технологии и практики при проектирането, строителството и експлоатацията на обекта;

▪ Провеждане на инструктаж на работниците за безопасност на работа и за действие в случаи на аварии.

**V. ОБЩЕСТВЕН ИНТЕРЕС КЪМ ИНВЕСТИЦИОННОТО ПРЕДЛОЖЕНИЕ**

Не е проявен.

Дата: .............................................

/Нели Божилова/